Diari Oficial de la Generalitat Valenciana


Sumari del DOGV 286, del 12-09-1985 (1985/804935)

DECRET 92/1985, de 25 de juny, del Consell de la Generalitat Valenciana, pel qual es regula l'exercici de competències en matèria de ports.
-------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/06/25/92/dof/vci/html**

### Dades del document

Número de DOGV
:   286

Data del DOGV
:   12-09-1985

Secció del DOGV
:   DISPOSICIONS GENERALS

Número del document
:   1985/804935


Data del document
:   25-06-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 92/1985, de 25 de juny, del Consell de la Generalitat Valenciana, pel qual es regula l'exercici de competències en matèria de ports.  
Per Reial Decret 3059/1982, de 24 de juny, es traspassaren a la Comunitat Valenciana funcions i serveis de l'Administració de l'Estat en matèria de ports.   
Els ports i les instal·lacions portuàries transferits eren subjectes al règim financer i de gestió establert per la Llei 1/1966, de 28 de gener, de règim financer dels ports, i la Llei 27/1968, de 20 de juny, sobre Juntes de Ports i Estatuts d'Autonomia, per la qual es constituïa la Comissió Administrativa de Grups de Ports, l'estructura i el funcionament de la qual foren modificats per Reial Decret 1958/1978, de 26 de juny.   
La peculiaritat del règim i el funcionament a què eren sotmesos amb anterioritat els ports transferits, així com la manca d'estructura orgànica de la Conselleria d'Obres Públiques, Urbanisme i Transports en les dates en què es va fer el traspàs, feren necessària la promulgació del Decret del Consell 36/1983, de 21 de març, pel qual es regulava-amb caràcter provisional i sense perjudici de l'ordenació definitiva-l?exercici de les competències en la matèria.   
El Decret esmentat creà un Organisme Autònom adscrit a la Conselleria d'Obres Públiques, Urbanisme i transports, la Comissió de Ports de la Comunitat Valenciana, per tal d'establir un règim financer i funcional. Tanmateix, la inadequació del rang legal de la disposició de referència n?impedí l'autonomia financera i, en conseqüència, la virtualitat pràctica.   
Tot açò, ensems la creació d'unitats en la Direcció General d'Obres Públiques sense previsió de dotació pressupostària i la indefinició que suposa la manca d'enquadrament orgànic dels Grups de Ports, ha originat que l'exercici de les competències en la matèria s'haja desenvolupat al marge de la regulació esmentada, tot havent de recórrer constantment a la legislació bàsica de l'Estat.   
Es per això que cal, mentre no es promulgue una disposició de prou rang legal que regule el sistema de gestió definitiu, per tal d'evitar les disfuncionalitats originades per una normativa de molí difícil aplicació, així com per enquadrar i ajustar els Grups de Ports a l'estructura orgànica de la Conselleria d'Obres Públiques, Urbanisme i Transports, la promulgació d'un nou Decret del Consell que supose una regulació total de l'exercici de competències en la matèria, alhoraque una derogació de la normativa existent una vegada constatada la seua eficàcia, i una adequació a les necessitats objectives derivades del funcionament real dels Ports de la Generalitat.   
En atenció d'aquests motius, a proposta del Conseller d'Obres Públiques, Urbanisme i Transports, i amb la deliberació prèvia del Govern Valencià, en la reunió celebrada el dia 25 de juny de 1985,   
DECRETE:   
Article primer  
Els Ports transferits a la Generalitat Valenciana en virtut del Reial Decret 3059/1982, de 24 de juliol, i no subjectes a concessió, seran gestionats directament per la Conselleria d'Obres Públiques, Urbanisme i Transports, a través de la Direcció General d'Obres Públiques.   
Article segon  
Els mitjans personals i materials transferits a la Comunitat Valenciana per a l'exercici d'aquestes competències quedaran adscrits a la Direcció General d'Obres Públiques (Divisió de Ports i Costes).   
Article tercer  
El règim financer dels ports no subjectes a concessió traspassats a la Comunitat Valenciana serà l'establert per la Llei 1/1966, de 28 de gener.   
Article quart  
Els Grups de Ports que conservaran l'estructura actual tindran la consideració de Serveis Territorials de caràcter sectorial, enquadrats orgànicament en el Servei Territorial d'Obres Públiques de la província on tinguen la seu, i actuaran sota la dependència funcional del Servei de Ports de la Divisió de Ports i Costes.   
Atesa la seua extensió, els ports esmentats es distribueixen en dos Grups:   
Grup de Ports del Nord: Compren els ports de Benicarló, Peníscola, Borriana i Cullera.   
Grup de Ports del Sud: Comprén els ports de Dénia, Xàbia, Calp, Altea, Benidorm, La Vila Joiosa i Santa Pola.   
Al capdavant de cadascun hi haurà un Enginyer Director.   
Article cinqué  
Són funcions de la Divisió de Ports i Costes de la Direcció General d'Obres Públiques:   
a) L'organització, gestió i administració dels ports detallats en l'article anterior.   
b) La planificació, el projecte, l'execució i la conservació de llurs obres i instal·lacions.   
c) L'ordenació de les zones portuàries i les ampliacions futures.   
d) L'enllaç dels transports marítims i terrestres a través dels mateixos ports.   
e) La direcció, organització i gestió dels serveis afectats als ports, així com el règim de policia, de circulació als molls i la seua zona de servei.   
f) L'establiment dels serveis complementaris i especials dels ports,   
g) La tramitació de sol·licituds, així com la tutela i vigilància dels ports subjectes a concessió.   
h) Tot allò necessari per facilitar el tràfic marítim portuari i aconseguir la rendabilitat i productivitat de l'explotació dels ports.   
Article sisé  
La Direcció General, d'Obres Públiques, pel que fa als ports que en depenen, elaborarà i proporcionarà a l'Administració de l'Estat les dades estadístiques corresponents al s que constitueixen el contingut de les Memòries que els ports de l'Administració de l'Estat confeccionen anualment.   
L'actuació de la Direcció General d'Obres Públiques es realitzarà sense perjudici de la competència:   
a) que té l'Administració de l'Estat pel que fa a protecció i administració dels béns de domini públic estatal;   
b) que correspon a les autoritats de Marina, segons que estableix la legislació vigent;   
c) que és pròpia dels Ens locals.   
Article seté  
Correspon al Director General d'Obres Públiques:   
a) Estudiar i proposar la determinació i revisió de tarifes i cànons per a l'aprovació.   
b) Proposar l'atorgament de les concessions o autoritzacions administratives subjectes o no a cànon per a l'ocupació de superfícies de domini públic als ports, per a la utilització de les instal·lacions, la prestació de serveis públics o per a l'exercici d'activitats comercials o industrials a les zones esmentades. Alhora, proposarà les concessions de ports esportius.   
c) Proposar l'aprovació dels plans d'obres i les instal·lacions i llur ampliació.   
d) Reglamentar l'atracada i desatracada, càrrega i descàrrega, dipòsit i transports de mercaderies i la circulació de persones i vehicles.   
e) Proposar les plantilles i necessitats de personal.   
Article vuité  
Correspon a la Divisió de Ports i Costes de la Direcció General d'Obres Públiques:   
a) Proposar la redacció de projectes i aprovar-los provisionalment a reserva de l'aprovació tècnica.   
b) Proposar la realització d'obres, inversions i la celebració de contractes inclosos en els plans i pressupostos aprovats.   
c) Aprovar la gestió mensual.   
d) Elevar informes i propostes a la Direcció General d'Obres Públiques.   
e) Encomanar als Enginyers Directors dels Grups de Ports funcions d'assistència en relació amb els ports subjectes a concessió.   
Article nové  
Els Enginyers Directors dels Grups de Ports, que pertanyeran al Cos Especial d'Enginyers de Camins, Canals i Ports, actuaran sota les directrius que impartesca la Direcció General d'Obres Públiques.   
Article deu  
Correspon als Enginyers Directors dels Grups de Ports:   
a) La direcció i gerència del Grup respectiu i la seua planificació, ordenació, conservació i explotació portuària.   
b) Organitzar els Serveis respectius i atribuir funcions i deu res a les distintes unitats administratives del seu Grup.   
c) Establir la distribució de zones per als diferents serveis sobre els molls i resoldre les qüestions que siguen promogudes per al seu ús en el Grup respectiu.   
d) Exercir les facultats de policia que siguen necessàries per al compliment de les finalitats, proposar a la Direcció General d'Obres Públiques sancions dins dels límits establerts i demanar auxili a l'autoritat jurisdiccional competent en el Grup respectiu.   
e) Liquidar i exigir l'import dels corresponents cànons i serveis en la forma que reglamentàriament siga determinada.   
f) La redacció de projectes i la direcció de les obres, així com les certificacions i la tramitació llar, les revisions de preus i les liquidacions.   
g) La tramitació dels expedients de les autoritzacions i concessions administratives sotmeses a resolució del Conseller d'Obres Públiques, Urbanisme i Transports.   
h) La confecció d?estadístiques referents al tràfic i a la recaptació.   
i) L'emissió d'informes tecnics en relació amb els Grups Portuaris respectius.   
j) La formulació de les propostes que consideren necessàries per al millor i més harmònic desenvolupament dels ports dels Grups respectius.   
k) L'ordenació, dins de les competències respectives, de tot allò referent als ingressos, pagaments i rendiments de comptes de cada exercici econòmic.   
La Direcció General d'Obres Públiques podrà acordar, en casos de malaltia, absència o vacant d'un dels Enginyers en Cap, que les funcions esmentades en el paràgraf anterior siguen realitzades acumulativament per un altre Enginyer en Cap o per un Enginyer de la Conselleria.   
DISPOSICIO DEROGATORIA  
Queden derogades totes les disposición d'igual o inferior rang que s'oposen a aquest Decret i, expressament, el Decret del Consell 36/1983, de 21 de març.   
DISPOSICIONS FINALS  
Primera  
El Conseller d'Obres Públiques, Urbanisme i Transports resta autoritzat per dictar totes les disposicions necessàries per complir i desenvolupar aquest Decret.   
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, 25 de juny de 1985.   
El President de la Generalitat,  
JOAN LERMA I BLASCO  
El Conseller d'Obres Públiques Urbanisme i Transports, VICENT LLOMBART I ROSA


Còpia Permalink ELI